
Z á p i s n i c a

zo zasadnutia obecného zastupiteľstva v Hontianskych Moravciach
 dňa 04.10.2023

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie spoluúčasti pre projekt Modernizácia Spojenej školy Hontianske Moravce.
6. Rôzne.
7. Záver


K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. Peťko, p. Halaj 

K bodu 3: Voľba návrhovej komisie

Návrhovú komisiu poslanci zvolili v zložení: p. MUDr. Jenčo, p. Brunauer 

K bodu 4: Určenie zapisovateľa. 

Za zapisovateľa starosta obce určil  Ing. Marcelu Púčekovú.


K bodu 5: Schválenie spoluúčasti pre projekt Modernizácia Spojenej školy Hontianske Moravce.
Starosta obce informoval, že sa obec chce zapojiť do projektu na modernizáciu Spojenej školy. Projekt je vyhlásený cez MIRRI , pričom spoluúčasť obce by bola 8 %. V rámci tohto projektu by sa vymenila tráva na umelom ihrisku a poškodené mantinely – suma 51 731,41 €, zabezpečilo by sa vybavenie do chemickej a biologickej učebne a jazykovej učebne v celkovej výške – 147 573, 99 € - tieto by boli v starej budove na prízemí nakoľko podmienkou projektu je aby bol do učební bezbariérový prístup.  V novej budove by sa opravila terasa, ktorá je v havarijnom stave a tiež trieda do ktorej z tejto terasy neustále zateká. Taktiež by sa v rámci tohto projektu zakúpil schodolez nakoľko trieda, ktorá sa plánuje opraviť je na druhom poschodí. Celkový rozpočet stavebnej časti by predstavoval 
49 082,76 € a schodolez vo výške 4 541,54 €. Pani riaditeľka povedala, že škola by aj tak musela do budúcna uvažovať o tom, ako zabezpečiť bezbariérový prístup nakoľko vzdelávanie má byť dostupné každému. 
Spoluúčasť obce na celom projekte je 8% čo je 20 234,38 €. Predpokladané celkové oprávnené výdavky projektu predstavujú sumu 252 929,70 €. Poslanci obce schválili Uznesením č. 38/2023 spolufinancovanie tohto projektu.

K bodu 6: Rôzne.
Starosta obce : 
· Osobné auto, ktoré bolo obstarané cez projekt MAS je už preplatené, finančné prostriedky sú už na účte obce,
· V mesiaci september bola vykonaná rekonštrukcia Domu smútku počas ktorej boli vymenené vstupné dvere ako aj všetky okná. Táto rekonštrukcia bola realizovaná s finančnou podporou predsedu vlády Slovenskej republiky. Spoluúčasť obce na tomto projekte bola 470 €. 
· Združenie HONT s.r.o. má personálne problémy, riaditeľ spoločnosti sa rozhodol ukončiť pracovný pomer, zamestnanci ako aj šofér smetiarskeho auta sú v súčasnosti PN, nemal kto vyvážať smeti, obce podpísali do konca roku zmluvu s firmou KOSIT a.s. , ktorá nám bude zbierať komunálny odpad ako aj separované zložky odpadu. Konatelia spoločnosti Združenie HONT s.r.o. majú za to, aby sa spoločnosť zachovala, pričom v súčasnej dobe sa hľadá nový riaditeľ spoločnosti. Pri predbežných prepočtoch vychádza vývoz spoločnosťou KOSIT a.s. o 1/3 drahšie ako Združenie HONT s.r.o., je pravdepodobné , že budeme musieť zvýšiť poplatok za TKO –napríklad v Dudinciach alebo Hont. Trsťanoch sa platí 40 €/osoba/rok. P. Jenčo sa informoval, či sa v našej obci neplánuje niečo obdobné množstevnému zberu na čo starosta obce odpovedal, že v niektorých obciach to už zavedené majú, len je tam problém, že priamo úmerne k znižovaniu komunálneho odpadu by sa malo zvýšiť množstvo vyseparovaného odpadu čo sa v obciach, ktoré majú množstevný zber zavedený veľmi neukazuje, skôr pribúdajú čierne skládky. Poslanec Brunauer sa opýtal v akom štádiu je projekt spaľovne v katastri obce Hontianske Tesáre, starosta obce odpovedal, že momentálne je to na posudzovaní EIA /Posudzovanie vplyvov na životné prostredie/ čo môže trvať  aj rok prípadne dva, taktiež sa p. Brunauer opýtal ako je na tom skládka v Sikenici, kam sme vyvážali smeti predtým – je možné, že aj túto skládku odkúpi spoločnosť KOSIT a.s., v súčasnosti sa rozširuje.

K bodu 14:  Záver			
Na záver rokovania zástupca starostu obce poďakoval prítomným poslancom a obyvateľom obce za účasť a ukončil zasadnutie obecného zastupiteľstva.

V Hontianskych Moravciach 05.10.2023

Zapísala : Marcela Púčeková 

Overovatelia zápisnice:


............................................	............................................		............................................
Jozef Peťko 			Rastislav Halaj 	                      Dalibor Tesársky
									            starosta obce

